b'\n_START_ARTICLE_\nAgeizem\n_START_PARAGRAPH_\nAge\xc3\xadzem (izgovorjava: ejd\xc5\xbe\xc3\xadz\xc9\x99m) je stereotipiziranje in diskriminacija posameznikov ali skupin na podlagi njihove starosti. To je lahko slu\xc4\x8dajno ali sistemati\xc4\x8dno. Izraz je leta 1969 skoval Neil Robert Butler. Butler je definiral ageizem kot kombinacijo treh medsebojno povezanih elementov. Ti so: predsodni odnos do starej\xc5\xa1ih, starosti in staranja; diskriminatorne prakse do starej\xc5\xa1ih ljudi in pa institucionalne prakse in politike, ki utrjujejo in ohranjajo stereotipe o starej\xc5\xa1ih._NEWLINE_\xc4\x8cetudi se izraz v\xc4\x8dasih rabi tudi za opis predsodkov in diskriminacijo mladostnikov ter otrok, vklju\xc4\x8dno z neupo\xc5\xa1tevanjem njihovih idej, ker naj bi bili preve\xc4\x8d mladi, in pri\xc4\x8dakovanji, da naj bi se zaradi svoje starosti morali vesti na dolo\xc4\x8den na\xc4\x8din, se izraz prete\xc5\xbeno rabi v zvezi z obravnavo starej\xc5\xa1ih oseb. Poleg tega je bilo poudarjeno, da stigmatizatizacija ne nastajo samo zunaj kohezivno predstavljene skupine starej\xc5\xa1ih, vendar prav tako poteka tudi znotraj skupine same.'